ai4bharat/Pralekha huggingface dataset:
ইস্পাতমন্ত্রক
শ্রী ফাগ্গন সিং কুলাস্তে ম্যাঙ্গানিজ ওর ইন্ডিয়া লিমিটেডের কর্মকাণ্ড পর্যালোচনা করেছেন; তিনি বালাঘাট খনি পরিদর্শন করেন
নতুন দিল্লি,২৪ জানুয়ারি, ২০২২
কেন্দ্রীয় ইস্পাত ও গ্রামোন্নয়ন মন্ত্রকের প্রতিমন্ত্রী শ্রী ফাগ্গন সিং কুলাস্তে আজ এই মন্ত্রকের অধীন ম্যাঙ্গানিজ ওর ইন্ডিয়া লিমিটেডের কর্মকাণ্ড ও ব্যবস্থাপনা খতিয়ে দেখেছেন। তিনি গতকাল বালাঘাটে ম্যাঙ্গানিজ অল ইন্ডিয়া লিমিটেড কারখানাটি পরিদর্শন করেছেন। করোনা জনিত অতিমারির সময় এই কারখানার অগ্রগতিতে তিনি সন্তোষ প্রকাশ করেন। দেশের অভ্যন্তরীণ চাহিদা মেটাতে সংস্হাটিকে প্রগতিশীল হওয়ার জন্য পরামর্শ দেন।
কেন্দ্রীয় প্রতিমন্ত্রীর সঙ্গে ছিলেন মধ্যপ্রদেশের আয়ুষ প্রতিমন্ত্রী শ্রী রামকিশোর কানওয়ার এবং বালাঘাটের বিধায়ক শ্রী দলসিং বিসেন। ম্যাঙ্গানিজ ওর ইন্ডিয়া লিমিটেড, বালাঘাট- এর চিফ ম্যানেজিং ডিরেক্টর শ্রী এমপি চৌধুরী অতিথিদের স্বাগত জানান।
শ্রী কানওয়ার এবং শ্রী বিসেন করণা জনিত পরিস্থিতির কারণে সংস্থাটির কর্মচারীরা দুমাস কাজ করতে না পারলেও সংস্হাটির কাজের ভূয়শী প্রশংসা করেন। তবে আগামী দিনগুলিতে সংস্থাটির উৎপাদন ক্ষতিগ্রস্ত হবে না' বলে আশা প্রকাশ করেছেন। বালাঘাটের ম্যাঙ্গানিজ ওর ইন্ডিয়া লিমিটেডের কর্মীদের সুযোগ-সুবিধাগুলি পেয়ে এবং নতুন মজুরি চুক্তি বাস্তবায়িত হওয়ায় কর্মীদের মধ্যে যেভাবে খুশির হাওয়া বইছে তা দেখে তাঁরা সন্তোষ প্রকাশ করেন।
কেন্দ্রীয় প্রতিমন্ত্রী শ্রী কুলাস্তে ভূগর্ভস্থ খুনি পরিদর্শন করেন এবং বালাঘাটের ফেরো ম্যাঙ্গানিজ প্ল্যান্টের বিষয়ে পর্যালোচনার আশ্বাস দেন।
CG/ SB
(Visitor Counter : 99
প্রধানমন্ত্রীরদপ্তর
আসন্ন এশিয়ান গেমস-এ ভারতীয় পুরুষ ও মহিলা ফুটবল দলের অংশ নেওয়ার বিষয়ে সন্তোষ প্রকাশ প্রধানমন্ত্রীর নয়াদিল্লি, ২৭ জুলাই ২০২৩
নয়াদিল্লি, ২৭ জুলাই ২০২৩
প্রধানমন্ত্রী শ্রী নরেন্দ্র মোদী আসন্ন এশিয়ান গেমস, ২০২৩-এ ভারতীয় পুরুষ ও মহিলা ফুটবল দলের অংশ নেওয়ার বিষয়ে সন্তোষ প্রকাশ করেছেন। ক্রীড়া মন্ত্রক চিনের হাংঝাউ-তে অনুষ্ঠিত এশিয়ান গেমস, ২০২৩-এ ভারতীয় ফুটবল দলের অংশগ্রহণে ছাড়পত্র দিয়েছে।
সারা ভারত ফুটবল ফেডারেশনের সভাপতি শ্রী কল্যাণ চৌবের এক ট্যুইটের প্রত্যুত্তরে প্রধানমন্ত্রী বলেছেন :
“দেশের ফুটবলপ্রেমীদের কাছে এটা দারুণ খবর! এর ফলে এই খেলায় আগামী প্রজন্মের প্রতিভারা আরও উৎসাহিত হবে।”
AC/AB/DM
(
প্রতিরক্ষামন্ত্রক
দম দম অর্ডন্যান্স ফ্যাক্টরি সপ্তাহব্যাপী অস্ত্র ও প্রতিরক্ষা সরঞ্জামের ওপর প্রদর্শনীর আয়োজন করেছে
কলকাতা,১৩ ডিসেম্বর, ২০২১
আজাদি কা অমৃত মহোৎসব উদযাপন উপলক্ষে দম দম অর্ডন্যান্স ফ্যাক্টরি আজ থেকে  দমদম এস্টেটে এক সপ্তাহব্যাপী সর্বজনীন প্রদর্শনীর আয়োজন করেছে।
প্রতিরক্ষা মন্ত্রী শ্রী রাজনাথ সিং দেশের স্বাধীনতার ৭৫ বছরের স্মরণে আজ দম দম অর্ডন্যান্স ফ্যাক্টরি সহ সারা দেশে ৭৫টি স্থানে প্রতিরক্ষা মন্ত্রক আয়োজিত প্রতিরক্ষা সরঞ্জাম সম্বলিত প্রদর্শনীর উদ্বোধন করেছেন।
সপ্তাহব্যাপী প্রদর্শনী চলাকালীন ভারতীয় সেনাবাহিনী এবং বিমান বাহিনীর জন্য উৎপাদিত বিভিন্ন সামরিক সরঞ্জাম প্রদর্শিত হবে। এর মধ্যে রয়েছে ৫০০ কেজি, ৪৫০ কেজি, ১০০০ পাউন্ড, ১০০-১২০ কেজি ওজনের যুদ্ধ ক্ষেত্রে ব্যবহৃত বোমার জন্য টেল ইউনিট, ৫১ এমএম মর্টার, ৮১ এমএম মর্টার, ১২০ এমএম মর্টার এবং বিভিন্ন ধরণের অস্ত্রের পলিমার উপাদান, ম্যাগজিন, গার্ড, ইত্যাদি।
প্রদর্শনীতে অর্ডন্যান্স ফ্যাক্টরির কর্মী এবং বিশেষজ্ঞরা গবেষনা ও উন্নয়নের মাধ্যমে কারখানায় দেশীয়ভাবে তৈরি অস্ত্রের কার্যকারিতা, বিশেষত্ব ব্যাখ্যা করবেন।
প্রদর্শনীটি সপ্তাহব্যাপী দুপুর ১২ টা থেকে সন্ধ্যে ৬ টা পর্যন্ত স্কুল ও কলেজের ছাত্র-ছাত্রী সহ সর্বসাধারণের জন্য উন্মুক্ত থাকবে।
CG/SS
ছবির শিরোনাম: দম দম অর্ডন্যান্স ফ্যাক্টরিতে প্রদর্শিত প্রতিরক্ষা সরঞ্জাম
(Visitor Counter : 63
শিল্পওবাণিজ্যমন্ত্রক
আত্মনির্ভর ভারতের জন্য সহজে ব্যবসার বিষয়ে বণিকসভা সিআইআই'এর জাতীয় ডিজিটাল সম্মেলনের উদ্বোধন করেছেন শ্রী পীযূষ গোয়েল
নয়াদিল্লী, ৩০ জুলাই, ২০২০
কেন্দ্রীয় বাণিজ্য ও শিল্পমন্ত্রী শ্রী পীযূষ গোয়েল বলেছেন, সরকার বাণিজ্য নীতির সরলীকরণের জন্য প্রতিশ্রুতিবদ্ধ। এক্ষেত্রে বিভিন্ন শিল্প সংস্থার মতামত ও সহযোগিতার আহ্বান জানিয়েছেন তিনি। আত্মনির্ভর ভারতের জন্য সহজে ব্যবসার বিষয়ে বণিকসভা সিআইআই'এর জাতীয় ডিজিটাল সম্মেলনে উদ্বোধন করে আজ একথা জানান তিনি। কেন্দ্রীয় মন্ত্রী বলেন, খুব শীঘ্রই শিল্প স্থাপনের বিষয়ে অনুমোদনের জন্য এক জানলা ব্যবস্থাপনা কার্যকর করা হবে। এ জন্য তিনি শিল্পসংস্থা এবং সরকার উভয় পক্ষকেই একযোগে কাজ করার আহ্বান জানান। কর ফাঁকি ও লঙ্ঘনকারীদের শনাক্ত করতে সরকারকে সহায়তা দেওয়ার জন্য তিনি শিল্প সংস্থাকে এগিয়ে আসতে বলেন।
কোভিড পরিস্থিতি সম্পর্কে বক্তব্য রাখতে গিয়ে মন্ত্রী বলেন, দেশের অর্থনীতি ধীরে ধীরে পুনরায় ঘুরে দাঁড়াতে শুরু করেছে। যে সমস্ত বিধি-নিষেধ আরোপ করা হয়েছিল তা ছিল সাময়িক। এখন অনেক শিথিল করা হয়েছে। তিনি উল্লেখ করেন যে কোভিড সংকটের সময়েও ভারত বিশ্বব্যাপি গ্রাহকদের পরিষেবা প্রদান অব্যাহত রেখেছে। তিনি বলেন, গত বছর ভারতে এই সময় দেশে রপ্তানীর পরিমাণ ছিল প্রায় ৮৮ শতাংশ এবং আমদানির পরিমান ছিল প্রায় ৭৫ শতাংশ। এ বছর এই একই সময় দেশে আমদানি ও রপ্তানীর পরিমাণ প্রায় একই রয়েছে। তিনি বলেন, ব্যবসা ক্ষেত্রে আবার উন্নতি লাভ করেছে। ভেন্টিলেটর রপ্তানীর ওপর নিষেধাজ্ঞা খুব শীঘ্রই প্রত্যাহার করে নেওয়া হবে।
তিনি বলেন, শ্রম আইন সরলীকরণ, ভূমি ব্যাঙ্ক পোর্টাল চালু করা, বিনিয়োগে ছাড়পত্রের জন্য এক জানলা ব্যবস্থাপনা ইত্যাদি ক্ষেত্রে কেন্দ্রীয় সরকার রাজ্যগুলির সঙ্গে একযোগে কাজ করে চলেছে। শ্রী গোয়েল বলেন, রপ্তানী ক্ষেত্রে সমস্যা দূর করতে সরকার সুনির্দিষ্ট সমাধানের পথ খুঁজে বের করবে। এরজন্য সংশ্লিষ্ট কর্তৃপক্ষের সঙ্গে আলাপ-আলোচনাও চালানো হচ্ছে। কেন্দ্রীয় মন্ত্রী আরও বলেন, দেশে বিনিয়োগের জন্য সঠিক পথ খুঁজে বের করতে অর্থমন্ত্রক নিরন্তর প্রয়াস চালাচ্ছে। ব্যাঙ্কগুলিকে সরকার আশ্বাস দিয়েছে যে ঋণ প্রদানের ব্যবস্থাপনায় যথেষ্ট সরলীকরণ করা হবে। শিল্পের সহায়তার জন্য শ্রম আইনে পরিবর্তন আনার বিষয়ে রাজ্য ও কেন্দ্রশাসিত অঞ্চলগুলির সঙ্গে আলাপ-আলোচনা চালাচ্ছে কেন্দ্র। এক্ষেত্রে ১৬টি রাজ্য ও কেন্দ্রশাসিত অঞ্চল থেকে সুনির্দিষ্ট প্রস্তাব কেন্দ্রীয় সরকারের কাছে জমা পরেছে বলেও তিনি জানান।
মন্ত্রী বলেন, ভারতে শিল্পের জন্য জমির সমস্যা রয়েছে এ বিষয়ে উদ্বেগ ভিত্তিহীন। কারণ ইতিমধ্যে কয়েক হাজার হেক্টর জমি সরকার চিহ্নিত করেছে। কেন্দ্র সংশ্লিষ্ট রাজ্যগুলির সঙ্গে আলোচনা চালিয়ে এই জমিগুলি ‘ভূমি ব্যাঙ্ক’ পোর্টালে অন্তর্ভুক্ত করার পরিকল্পনা করেছে। এ বিষয়ে ৬টি রাজ্য ইতিমধ্যেই বিভিন্ন তথ্য কেন্দ্রীয় সরকারের সঙ্গে ভাগ করে নিয়েছে। বিনিয়োগের জন্য প্রস্তাবিত এক জানলা ব্যবস্থাপনা বিষয়ে বক্তব্য রাখতে গিয়ে কেন্দ্রীয় মন্ত্রী বলেন, এতে দেশের বিনিয়োগ ক্ষেত্রে গতি আসবে এবং সংশ্লিষ্ট সকল দপ্তর ও কর্তৃপক্ষের সঙ্গে নিরবচ্ছিন্ন যোগাযোগ রাখা সম্ভবপর হবে।
(CG/SS/NS
স্বাস্থ্যওপরিবারকল্যাণমন্ত্রক
ডঃ হর্ষ বর্ধন এইমস্ ট্রমা সেন্টারের প্রস্তুতি খতিয়ে দেখলেন
নয়াদিল্লি, ২৬ এপ্রিল, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধন কোভিড-১৯ মোকাবিলায় যাবতীয় প্রস্তুতি খতিয়ে দেখতে আজ নতুন দিল্লির অল ইন্ডিয়া ইন্সটিটিউট অফ মেডিকেল সায়েন্সেসের জয় প্রকাশ নারায়ণ অ্যাপেক্স ট্রমা সেন্টার ঘুরে দেখেন এবং সেখানকার চিকিৎসা পরিষেবা সম্পর্কে খোঁজখবর নেন।
ডঃ হর্ষ বর্ধন জানান, এইমস্ – এর এই ট্রমা কেয়ার সেন্টারটি কোভিড-১৯ আক্রান্ত রোগীদের চিকিৎসার উপযোগী করে তোলা হয়েছে এবং এখানে ২৫০ শয্যার আইসোলেশন ওয়ার্ড রয়েছে। এই ট্রমা কেয়ার সেন্টার পরিদর্শনের সময় তিনি সেখানকার আপৎকালীণ ওয়ার্ড, প্রাইভেট ওয়ার্ড, আইসিইউ প্রভৃতি পরিষেবা ঘুরে দেখেন। এই হাসপাতালের শৌচাগারগুলিতে স্বাস্থ্যবিধি মেনে চলা হচ্ছে কিনা, সে ব্যাপারেও তিনি খোঁজখবর নেন। ট্রমা কেয়ার সেন্টার পরিদর্শনকালে ডঃ হর্ষ বর্ধন কয়েকজন রোগীর সঙ্গে মোবাইল ফোন থেকে ভিডিও কলে সাক্ষাৎ করেন রোগীদের কাছ থেকে তিনি পরিষেবার ব্যাপারে মতামত জানতে চান, যাতে অবিলম্বে মানোন্নয়নের প্রয়োজনীয় ব্যবস্থা নেওয়া যায়।
এই ট্রমা কেয়ার সেন্টারের কাজকর্মে সন্তোষ প্রকাশ করে ডঃ হর্ষ বর্ধন নিশ্চিতভাবে করোনা আক্রান্ত রোগী এবং সন্দেহজনক লক্ষণ নিয়ে ভর্তি হওয়া রোগীদের সম্পূর্ণ চিকিৎসা পরিষেবা সুনিশ্চিত করার প্রশংসা করেন।
দেশে কোভিড-১৯ মহামারীজনিত পরিস্থিতি সম্পর্কে ডঃ হর্ষ বর্ধন জানান, দেশে কোভিড রোগীদের মৃত্যু হার এখন ৩.১ শতাংশ এবং বিশ্ব জুড়ে এই হার ৭ শতাংশ। দেশে এখনও পর্যন্ত ৫ হাজার ৯১৩ জন আক্রান্ত ব্যক্তি সুস্থ হয়ে উঠেছেন এবং সুস্থতার হার ২২ শতাংশ। বিশ্বে অন্যান্য দেশের তুলনায় ভারতে আক্রান্তদের সংখ্যা দ্বিগুণ হওয়ার হার শুরুর দিকে তিন দিন থাকলেও এক সপ্তাহ পর তা বেড়ে হয় ৯ দিন ৩ ঘন্টা এবং দু’সপ্তাহ পর আক্রান্তের সংখ্যা দ্বিগুণ হতে সময় নেয় ১৪ দিন। এখনও পর্যন্ত ২৮৩টি জেলা থেকে কোভিড আক্রান্তের কোনও খবর নেই। গত ৭ দিনে ৬৪টি জেলা থেকে আক্রান্তের কোনও খবর আসেনি। এমনকি, বিগত ২১ দিনে ৩৩টি জেলা এবং গত ২৮ দিনে আরও ১৮টি জেলা থেকে নতুন করে আক্রান্তের কোনও খবর নেই।
দেশে চিকিৎসা সামগ্রী ও সুযোগ-সুবিধা প্রসঙ্গে ডঃ হর্ষ বর্ধন জানান, রাজ্যস্তরে পর্যাপ্ত সংখ্যায় পিপিই কিট সরবরাহের ব্যবস্থা হয়েছে এবং প্রায় ১০৬টি সংস্থা এ ধরনের কিট উৎপাদন করছে। এছাড়াও, এন-৯৫ মাস্ক উৎপাদনের কাজে ১০টি সংস্থা যুক্ত রয়েছে। সরকারি প্রয়াস এবং একাধিক গবেষণা প্রতিষ্ঠানের উদ্যোগে দেশীয় প্রযুক্তিতে ভেন্টিলেটর উৎপাদন শুরু হয়েছে। ইতিমধ্যেই ৯টি সংস্থাকে ৫৯ হাজারেরও বেশি ভেন্টিলেটর সরবরাহের বরাত দেওয়া হয়েছে।
(CG/BD/SB
প্রধানমন্ত্রীরদপ্তর
সজিবু চেরাওবা উপলক্ষে প্রধানমন্ত্রী মণিপুরবাসীকে শুভেচ্ছা জানিয়েছেন
নতুন দিল্লি, ২ এপ্রিল, ২০২২
প্রধানমন্ত্রী শ্রী নরেন্দ্র মোদী সজিবু চেরাওবা উপলক্ষে সকলকে বিশেষকরে, মণিপুরবাসীকে শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন, "প্রত্যেককে বিশেষকরে, মণিপুরবাসীকে সজিবু চেরাওবা উপলক্ষে অভিনন্দন। আগামী বছর সকলের জন্য আনন্দময় ও স্বাস্থ্যকর হয়ে উঠুক এই প্রার্থনা করি"।
CG/BD/AS/
(
ক্ষুদ্র, অতিক্ষুদ্রওমাঝারিশিল্পমন্ত্রক
‘খাদি প্রাকৃতিক রঙ’-এর নামে জালিয়াতি
নতুন দিল্লি, ১১ জুন, ২০২১
গাজিয়াবাদ ভিত্তিক এক বাণিজ্যিক সংস্থা 'খাদি প্রাকৃতিক রঙ'-এর নাম জালিয়াতি করে রঙ উৎপাদন ও বিক্রি করছে । দিল্লি হাইকোর্ট অবিলম্বে এই ব্যবসা বন্ধের নির্দেশ দিয়েছে । আদালত উল্লেখ করেছে যে উমেশ পাল নামে এক ব্যক্তির মালিকানাধীন জেবিএমআর এন্টারপ্রাইস সংস্থাটি গ্রাহকদের বিভ্রান্ত করার জন্য ‘ খাদি প্রাকৃতিক পেন্ট’ এই নামটি এবং প্যাকেজিং-এর সময় অবৈধভাবে ‘খাদি’ ব্র্যান্ড ব্যবহার করচ্ছে । এতে খাদির সুনাম এবং খ্যাতি উভয় ক্ষেত্রেই সমস্যা হচ্ছে।
খাদি প্রাকৃতিক রঙটি গোবর থেকে তৈরি একটি অনন্য উদ্ভাবনী রঙ । খাদি এবং গ্রামীণ শিল্প কমিশন-এর তৈরি অ্যান্টিফাঙ্গাল ও অ্যান্টিব্যাকটেরিয়াল রঙটির সূচনা করেন কেন্দ্রীয় অতি ক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি । চলতি বছরের ১২-ই জানুয়ারী এই রঙের সূচনা করা হয় । তারপর থেকে এই রঙটি জনপ্রিয় হয়ে উঠেছে এবং দেশের বিভিন্ন প্রান্ত থেকে এই রঙের প্রচুর বরাত পাওয়া গেছে ।
একইসঙ্গে আদালত জেবিএমআর এন্টারপ্রাইসকে www.khadiprakritikpaint.com নামে ওয়েবসাইটটি পরিচালনা বন্ধ করতে নির্দেশ দিয়েছে । কেভিআইসি-র পক্ষে আইনজীবী আদালতে জানিয়েছেন যে, জেবিএমআর এন্টারপ্রাইস ইন্ডিয়া মার্ট এবং ট্রেড ইন্ডিয়ার মতো তৃতীয় পক্ষের ওয়েবসাইটগুলিতে নকল ‘খাদি প্রাকৃতিক রঙ’ বিক্রি করছে ।
কেভিআইসি-র চেয়ারম্যান শ্রী বিনয় কুমার সাক্সেনা জানিয়েছেন, কেভিআইসি কোন সংস্থাকে ‘খাদি প্রাকৃতিক রঙ’ উৎপাদন বা বিপননের জন্য বরাত দেয়নি । কেভিআইসি গত কয়েক বছরে এই ধরণের জালিয়াতির বিরুদ্ধে কঠোর ব্যবস্থা গ্রহণ করেছে । খাদি নামে ব্র্যান্ডের অপব্যবহার এবং পণ্য বিক্রির জন্য কেভিআইসি এখনও পর্যন্ত ১ হাজারেরও বেশি বেসরকারি সংস্থাকে আইনী নোটিশ দিয়েছে ।
CG/SS/RAB
(Visitor Counter : 106
প্রতিরক্ষামন্ত্রক
দ্বিপাক্ষিক সহযোগিতাকে আরও মজবুত করে তুলতে ১৯ জুন নতুন দিল্লিতে ভিয়েতনামের প্রতিরক্ষা মন্ত্রীর সঙ্গে ভারতের প্রতিরক্ষা মন্ত্রীর বৈঠক
নয়াদিল্লি, ১৭ জুন, ২০২৩
ভিয়েতনামের প্রতিরক্ষা মন্ত্রী জেনারেল ফান ভান গিয়াং ১৮ থেকে ১৯ জুন ভারত সফরে আসবেন। এই সফরে তিনি ১৯ জুন নতুন দিল্লিতে প্রতিরক্ষা মন্ত্রী শ্রী রাজনাথ সিং – এর সঙ্গে দ্বিপাক্ষিক বৈঠক করবেন। ভারত ও ভিয়েতনামের প্রতিরক্ষা সহযোগিতাকে এগিয়ে নিয়ে যাওয়ার লক্ষ্যেই এই বৈঠক অনুষ্ঠিত হবে। উভয় দেশের প্রতিরক্ষা মন্ত্রী পারস্পরিক স্বার্থে আঞ্চলিক এবং বিশ্বের বিভিন্ন বিষয় নিয়ে মতবিনিময় করবেন। ভিয়েতনামের প্রতিরক্ষা মন্ত্রী এই সফরে আগ্রাতেও যাবেন।
ভারত ও ভিয়েতনাম সর্বাঙ্গীণ কৌশলগত অংশীদারিত্ব পরস্পরের মধ্যে ভাগ করে নেয়। দ্বিপাক্ষিক প্রতিরক্ষা সম্পর্ক এই অংশীদারিত্বকে একটি গুরুত্বপূর্ণ স্তম্ভের রূপ দিয়েছে। দু’দেশের মধ্যে প্রতিরক্ষা ক্ষেত্রে দ্বিপাক্ষিক মহড়া,প্রশিক্ষণ কর্মসূচি, দক্ষতা উন্নয়ন সহ একাধিক চুক্তি রয়েছে। ২০২২ সালের জুন মাসে প্রতিরক্ষা মন্ত্রী শ্রী রাজনাথ সিং – এর ভিয়েতনাম সফরের সময় দু’দেশের মধ্যে প্রতিরক্ষা সহযোগিতা বৃদ্ধির লক্ষ্যে বেশ কিছু সমঝোতাপত্র স্বাক্ষরিত হয়েছিল।
CG/SS/SB……20_MAY_2023...…
(Visitor Counter : 59
বিজ্ঞানওপ্রযুক্তিমন্ত্রক
সি এস আই আর-সি এম আর আই অক্সিজেন এনরিচমেন্ট ইউনিট, ইউভিসি এলইডি স্টেরিলাইজার ইউনিট এবং কঠিন বর্জ্যের নিরাপদ নিষ্কাশন সম্পর্কিত প্রযুক্তি হস্তান্তর করেছে
নতুন দিল্লি, ২৫ মার্চ, ২০২১
সি এস আই আর- সেন্ট্রাল মেকানিক্যাল ইঞ্জিনিয়ারিং রিসার্চ ইনস্টিটিউট, দুর্গাপুর তার কোভিড সম্পর্কিত প্রযুক্তিগুলি ইন্টিগ্রেটেড মিউনিসিপ্যাল সলিড বর্জ্য নিষ্পত্তি ব্যবস্থা, অক্সিজেন এনরিচমেন্ট ইউনিট এবং ইউভিসি এলইডি স্টেরিলাইজার ইউনিটকে হস্তান্তর করেছে।
সি এস আই আর- সি এম আর আই- এর অধিকর্তা অধ্যাপক হরিশ হিরানি জানিয়েছেন, আত্মনির্ভরতা বা স্বনির্ভর ও তার দিকেই তাঁরা লক্ষ্য দিয়েছেন।এই সংস্থার পক্ষ থেকে মডিউল আকারে ইন্টিগ্রেটেড মিউনিসিপ্যাল সলিড বর্জ্য নিষ্পত্তি পদ্ধতির জন্য প্রযুক্তির উদ্ভাবন করা হয়েছে।
সি এস আই আর- সিএম ই আর আই নিকাশি ট্রিটমেন্ট প্লান্টথেকে তরল বর্জ্যের কঠিন উপাদান ব্যবহারের জন্য মডিউল স্থানান্তর করেছে।
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৪৮ কোটি ৯৩ লক্ষ ছাড়িয়েছে
জাতীয় স্তরে সুস্থাতর হার বর্তমানে ৯৭.৩৭ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৪২ হাজার ৯৮২
দেশে সুস্পষ্টভাবে করোনায় আক্রান্তের সংখ্যা ৪ লক্ষ ১১ হাজার ৭৬, যা দেশে বর্তমানে মোট আক্রান্তের ১.২৯ শতাংশ
দৈনিক-ভিত্তিতে আক্রান্তের হার ২.৫৮ শতাংশ, যা গত ১০ দিন ৩ শতাংশের নীচে
নয়াদিল্লি, ০৫ অগাস্ট, ২০২১
ভারতে কোভিড-১৯ টিকাকরণের সংখ্যা ৪৮ কোটি ৯৩ লক্ষ ছাড়িয়েছে। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৪৮ কোটি ৯৩ লক্ষ ৪২ হাজার ২৯৫। একইভাবে গত ২৪ ঘণ্টায় ৩৭ লক্ষ ৫৫ হাজার ১১৫টি টিকার ডোজ দেওয়া হয়েছে।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,২১,২১৮
৭৯,১৬,৯৯৭
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮০,১২,৪৮১
১,১৫,৩৪,৭৭৯
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
১৬,৬৪,৩৭,৭৩৮
১,০২,৭৬,৫৮৪
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১০,৯০,৯১,৫০৬
৪,০৯,৪৪,৬০০
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
৭,৭২,৬৩,৩৩২
৩,৭৫,৪৩,০৬০
|
|
মোট
|
|
|
|
৪৮,৯৩,৪২,২৯৫
সর্বজনীন কোভিড-১৯ টিকাকরণের নতুন পর্যায় গত ২১ জুন থেকে শুরু হয়েছে। কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
মহামারী শুরুর সময় থেকে আক্রান্ত ব্যক্তিদের মধ্যে ইতিমধ্যেই ৩ কোটি ৯ লক্ষ ৭৪ হাজার ৭৪৮ জন আরোগ্য লাভ করেছেন। অন্যদিকে, গত ২৪ ঘণ্টায় আরও ৪১ হাজার ৭২৬ জন রোগী করোনামুক্ত হয়েছেন। এর ফলে, জাতীয় স্তরে সুস্থতার হার দাঁড়িয়েছে ৯৭.৩৭ শতাংশে।
দেশে গত ২৪ ঘণ্টায় নতুন করে আক্রান্তের সংখ্যা ৪২ হাজার ৯৮২। এর ফলে, গত ৩৯ দিন দৈনিক আক্রান্তের সংখ্যা ৫০ হাজারেরও নীচে রয়েছে। কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের কারণেই এই সাফল্য অর্জিত হয়েছে।
ভারতে সুস্পষ্টভাবে করোনায় আক্রান্তের সংখ্যা আজ দাঁড়িয়েছে ৪ লক্ষ ১১ হাজার ৭৬, যা মোট আক্রান্তের কেবল ১.২৯ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১৬ লক্ষ ৬৪ হাজার ৩০টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা ৪৭ কোটি ৪৮ লক্ষ ৯৩ হাজার ৩৬৩।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে বর্তমানে ২.৩৭ শতাংশে। একইভাবে, দৈনিক আক্রান্তের হার আজ ২.৫৮ শতাংশ। দৈনিক-ভিত্তিতে আক্রান্তের হার গত ৫৯ দিন ৫ শতাংশের নীচে রয়েছে।
CG/BD/SB……05_AUGUST_2021...……..
(
সামাজিকন্যায়ওক্ষমতায়নমন্ত্রক
আরসিডি, দিল্লি পুনরায় ব্যবহারযোগ্য ৫০,০০০ ফেসমাস্ক সরবরাহ করেছে
লকডাউনের সময়ে এগুলি বাড়িতে থেকে তৈরী করা হয়েছে
নতুন দিল্লি, ১৭ এপ্রিল ২০২০
বর্তমান কোভিড-১৯ সংকটের সময় ত্রাণ সামগ্রীর মাধ্যমে দেশবাসীকে সহায়তার জন্য প্রধানমন্ত্রী শ্রী নরেন্দ্র মোদীর আহ্বানে সাড়া দিয়ে রোটারি ক্লাব অফ দিল্লি হেরিটেজ, প্রেস ইনফরমেশন ব্যুরোর সহযোগিতায় প্রায় ৫০,০০০ পুনরায় ব্যবহারযোগ্য ফেস মাস্ক বিতরণের জন্য সরবরাহ করছে।
লকডাউন পিরিয়ডের সময় বাড়িতে থেকেই এই ফেস মাস্কগুলি দর্জিরা তৈরি করেছেন। আজ পিআইবির প্প্রিন্সিপাল ডিরেক্টর জেনারেল শ্রী কুলদীপ সিং ধাতওলিয়া, অ্যাডিশনাল ডি জি, পি আই বি, শ্রী রাজীব জৈন ফেসমাস্কগুলি বিতরণ করেন, রোটারি ক্লাব অফ দিল্লি হেরিটেজ পুরো বিষয়টি তদারক করে।
প্রেসক্লাব অফ ইন্ডিয়ার সেক্রেটারি জেনারেল, শ্রী অনন্ত বাগাইতকার, প্রেস অ্যাসোসিয়েশনের সাধারণ সম্পাদক শ্রী সি কে নায়ক, জাতীয় মিডিয়া সেন্টারে সিআইএসএফের ডেপুটি কমান্ড্যান্ট সন্দীপ মানহাসের হাতে আজ মাস্কগুলি তুলে দেওয়া হয়। রোটারি দিল্লি হেরিটেজ আগামীদিনে দিল্লি পুলিশ সহ স্বাস্থ্য মন্ত্রক এবং অন্যান্য সংস্থার সাথে মিলিতভাবে এই ফেসমাস্কগুলি বিতরণে সহায়তা করবে।
(CG/TG/SC
স্বরাষ্ট্র মন্ত্রক
নির্ভয়া অর্থ তহবিল থেকে কেন্দ্রীয় ফরেন্সিক ল্যাবরেটরিতে উন্নতমানের ডিএনএ পরীক্ষা কেন্দ্র স্থাপনের উদ্যোগ
নয়াদিল্লি, ৪ ফেব্রুয়ারি, ২০২০
নির্ভয়া অর্থ তহবিল থেকে ৯৯.৭৬ কোটি টাকা বরাদ্দে কেন্দ্রীয় ফরেন্সিক ল্যাবরেটরিতে উন্নতমানের ডিএনএ পরীক্ষাকেন্দ্র স্থাপনের উদ্যোগ নেওয়া হয়েছে। এই পরীক্ষাকেন্দ্রে বছরে যৌন হেনস্থা, হত্যা, মাইটোকনড্রিয়াল ডিএনএ, পিতৃত্ব এবং মানব পরিচিতির মতো ২ হাজারটি ফরেন্সিক পরীক্ষা করা সম্ভব হবে।
কেন্দ্রীয় স্বরাষ্ট্র মন্ত্রক ১৩টি রাজ্য এবং কেন্দ্রশাসিত অঞ্চলে নির্ভয়া অর্থ তহবিল থেকে উন্নতমানের ডিএনএ পরীক্ষা এবং সাইবার ফরেন্সিক ইউনিট চালু করার জন্য অনুমোদন দিয়েছে। বাকি ২৫টি রাজ্যে ডিএনএ পরীক্ষা সহ ফরেন্সিক সায়েন্স ফেসিলিটির জন্য ১০৮.৪০ কোটি টাকা বরাদ্দ করেছে। ভোপাল, চণ্ডীগড়, গুয়াহাটি, হায়দরাবাদ, পুণে এবং কলকাতায় ছ’টি সেন্ট্রাল ফরেন্সিল সায়েন্স ল্যাবরেটরির রয়েছে।
CG/SS/DM
(Visitor Counter : 67
যুবওক্রীড়াবিষয়কমন্ত্রক
ফিট ইন্ডিয়া ক্যুইজ প্রতিযোগিতায় রাজ্য-ভিত্তিক অংশগ্রহণকারীদের নামী ক্রীড়াবিদদের সঙ্গে উৎসাহ যুগিয়েছেন শ্রী অনুরাগ ঠাকুর
নয়াদিল্লি, ০৮ ফেব্রুয়ারি, ২০২২
কেন্দ্রীয় যুব বিষয়ক ও ক্রীড়া মন্ত্রী শ্রী অনুরাগ ঠাকুর এবং নামী ক্রীড়াবিদরা আগামী ১০ই ফেব্রুয়ারি থেকে শুরু হতে চলা এই প্রথম ফিট ইন্ডিয়া ক্যুইজ প্রতিযোগিতায় ছাত্রছাত্রীদের উৎসাহ যুগিয়েছেন। ৩৬টি রাজ্য/কেন্দ্রশাসিত অঞ্চলের ১৮৯টি জেলা থেকে ৩৬০টি বিদ্যালয় এই প্রতিযোগিতায় অংশ নেবে।
কেন্দ্রীয় মন্ত্রী শ্রী অনুরাগ ঠাকুর জানান, কয়েক বছর আগে প্রধানমন্ত্রী শ্রী নরেন্দ্র মোদী ফিট ইন্ডিয়া মুভমেন্টে যোগদানের আহ্বান জানিয়েছিলেন। প্রধানমন্ত্রীর সেই দৃষ্টিভঙ্গী এগিয়ে নিয়ে যাওয়ার লক্ষ্যে মন্ত্রক ফিট ইন্ডিয়া ক্যুইজ প্রতিযোগিতার আয়োজন করেছে। এই প্রতিযোগিতায় বিদ্যালয়ের ছাত্রছাত্রীদের শারীরিক সক্ষমতা ও খেলাধূলার উপর ক্যুইজ থাকবে। ক্যুইজ প্রতিযোগিতায় প্রাথমিক পর্বে অংশগ্রহকারীদের ধন্যবাদ জানানোর পাশাপাশি, রাজ্য-ভিত্তিক পর্বে সমস্ত প্রতিযোগীদের আগাম অভিনন্দন জানান তিনি। কেন্দ্রীয় মন্ত্রী বলেন, এই শিক্ষার্থীরা আগামী দিনে বিদ্যালয়, জেলা ও রাজ্যের নাম উজ্জ্বল করবেন।
রাজ্য-ভিত্তিক এই প্রতিযোগিতা হবে অনলাইনে। এই অনলাইন পর্বে ৮-৩২টি দল চ্যাম্পিয়ন হওয়ার জন্য প্রতিযোগিতা করবেন। প্রতিযোগিতাগুলি যুব বিষয়ক ও ক্রীড়া মন্ত্রক, স্পোর্টস অথরিটি অফ ইন্ডিয়া এবং ফিট ইন্ডিয়া সোস্যাল মিডিয়ায় সম্প্রচার করা হবে। ক্যুইজের বিভিন্ন পর্যায়ে বিজয়ী বিদ্যালয় ও ছাত্রছাত্রীদের জন্য ৩.২৫ কোটি টাকার পুরস্কার রয়েছে।
শ্রী ঠাকুর জানান, এই প্রতিযোগিতায় অংশগ্রহণকারী ছাত্রছাত্রীদের জন্য দেশের নামী ক্রীড়াবিদরা অভিনন্দন জানিয়েছেন। তিনি বলেন, টোকিও অলিম্পিকে রৌপ পদক জয়ী মীরাবাঈ চানু, টোকিও প্যারালিম্পিকে ব্রোঞ্জ পদক জয়ী শরদ কুমার শিক্ষার্থীদের আগাম শুভেচ্ছা জানিয়েছেন। টেবিল টেনিস তারকা মনিকা বাত্রা বলেছেন, এই প্রতিযোগিতার মাধ্যমে সেরা রাজ্যের জয় হবে।
প্রাথমিক পর্বে ১৩ হাজার ৫০২টি বিদ্যালয়ের ৩৬ হাজার ২৯৯ জন শিক্ষার্থী প্রতিযোগিতায় অংশ নেন। রাজ্যস্তরে প্রতিযোগিতায় অংশগ্রহণকারী ৩৬টি বিদ্যালয় থেকে বিজয়ীরা জাতীয় স্তরে পৌঁছে যাবেন। এই বছরের শেষের দিকে এই প্রতিযোগিতার চূড়ান্ত পর্ব অনুষ্ঠিত হবে। স্টার্ট স্পোর্টস এবং একাধিক সোশ্যাল মিডিয়া চ্যানেলে এটি সম্প্রচারিত হবে।
CG/SS/SB
(Visitor Counter : 87
প্রতিরক্ষামন্ত্রক
সীমান্তে অনুপ্রবেশ বন্ধ করতে গুরুত্বপূর্ণ পদক্ষেপ
নতুন দিল্লি, ১০ মার্চ, ২০২১
সীমান্তে অনুপ্রবেশে বন্ধ করতে ভারতীয় সেনা মানব সম্পদের পাশাপাশি প্রযুক্তিকে কাজে লাগিয়ে বলিষ্ঠ পদক্ষেপ গ্রহণ করেছে। যেখানে সেনা মোতায়েন, নজরদারি এবং যন্ত্রের মাধ্যমে বিশেষ পর্যবেক্ষণের ব্যবস্থা নেওয়া হয়েছে। এর ফলে বহিরাগত এবং সন্ত্রাসবাদীদের অনুপ্রবেশ সহজেই বন্ধ করা যাবে। আগে যেভাবে অনুপ্রবেশ ঘটতো সেই প্রচেষ্টাগুলি কে চিহ্নিত করে তার মোকাবিলার ব্যবস্থা করা হয়েছে।
সীমান্তে অনুপ্রবেশে রোধে ভারতীয় সেনার পক্ষ থেকে যে সমস্ত গুরুত্বপূর্ণ ব্যবস্থা নেওয়া হয়েছে তার মধ্যে রয়েছে-
১) তথ্য অনুসন্ধানের বিষয় গুলি উন্নততর করা।
২) নজরদারির ব্যবস্থাকে আরও জোরদার করা।
৩) অনুপ্রবেশ চিহ্নিত করতে প্রয়োজনীয় ব্যবস্থা গ্রহণ করা।
৪) নাইট ভিশন সরঞ্জাম, রেডার, ভূগর্ভস্থ সেন্সর প্রভৃতি যন্ত্রাংশের ব্যবহার বাড়ানো।
৫) নিয়ন্ত্রণ রেখা বরাবর অতন্দ্র প্রহরা এবং সর্তকতা অবলম্বন করা।
ভারতীয় সেনা এবং গবেষণা ও উন্নয়ন সংস্থা গুলির মাধ্যমে সীমান্তে অনুপ্রবেশ বন্ধ করতে এন্টি ইনফিল্ট্রেশন অবসট্যাকেল সিস্টেমকে প্রতিনিয়ত আপগ্রেড করা হচ্ছে।
আজ লোকসভায় শ্রী কালারি রাঙ্গাইয়ার এক লিখিত প্রশ্নের জবাবে কেন্দ্রীয় প্রতিরক্ষা প্রতিমন্ত্রী শ্রী শ্রীপদ নায়েক এই তথ্য জানিয়েছেন।
রেলমন্ত্রক
ভিস্তাডোম ট্রেনের অবস্থান
নয়াদিল্লী, ১১ ফেব্রুয়ারি, ২০২২
বর্তমানে রেলের বিভিন্ন আঞ্চলিক বিভাগে ভিস্তাডোম কামরা সহ ৪৫টি ট্রেন চলাচল করছে। এরমধ্যে সেন্ট্রাল রেলের অন্তর্গত মুম্বাই-পুনে এক্সপ্রেস, মুম্বাই-মাডগাঁও এক্সপ্রেস, ডেকান কুইন এক্সপ্রেস ; পূর্ব উপকূল রেলের আওতায় বিশাখাপত্তনম-কিরান্দুল এক্সপ্রেস ; উত্তরপূর্ব ফ্রন্টিয়ার রেলওয়ের আওতায় আলিপুরদুয়ার-নিউ জলপাইগুড়ি এক্সপ্রেস, গুয়াহাটি-বদরপুর এক্সপ্রেস, তিনসুকিয়া-নাহারলাগুন এক্সপ্রেস, দার্জিলিং হিমালয়ান রেলওয়ে ; পশ্চিমাঞ্চলীয় রেলের আওতায় আমেদাবাদ-কেভাডিয়া এক্সপ্রেস, মউ-পাতালপানি-কালাকুন্ডু এক্সপ্রেস, বিলিমোরা-ওয়াঘাই এক্সপ্রেস ; দক্ষিণ-পশ্চিম রেলের আওতায় যশবন্তপুর-ম্যাঙ্গালোর এক্সপ্রেস, যশবন্তপুর-গারওয়ার এক্সপ্রেস, যশবন্তপুর-শিবমোগ্গা এক্সপ্রেস ; উত্তর রেলের আওতায় কালকা-সিমলা এক্সপ্রেস এবং উত্তরপূর্ব রেলের আওতায় ময়লানি-বিচিয়া স্পেশাল ট্রেনগুলি চলছে।
প্রাকৃতিক নৈসর্গিক সৌন্দর্য্যের ওপর ভিত্তি করে রুট নির্বাচন করা হয়। ভিস্তাডোম কোচের উপস্থিতি, ট্রেন ভ্রমণের সময় এবং যাত্রীদের চাহিদার মতো বিষয়গুলির ওপর ভিত্তি করে ভিস্তাডোম কোচ বরাদ্দ করা হয়।
রাজ্যসভায় আজ এক প্রশ্নের লিখিত জবাবে একথা জানিয়েছেন রেল, যোগাযোগ ও বৈদ্যুতিন এবং তথ্যপ্রযুক্তি মন্ত্রী শ্রী অশ্বিনী বৈষ্ণব।
(CG/SS/NS
নির্বাচনকমিশন
অরুণাচল প্রদেশে এক পর্বে ১১ই এপ্রিল ভোট গ্রহণ
নয়াদিল্লি, ০৮ এপ্রিল, ২০১৯
অরুণাচল প্রদেশে দুটি লোকসভা আসনে নির্বাচনের জন্য এক দফায় আগামী ১১ই এপ্রিল ভোটগ্রহণ করা হবে। অরুণাচল পূর্ব এবং অরুণাচল পশ্চিম লোকসভা কেন্দ্রে ৭৯৮২৪৮ জন ভোটদাতা ভোটাধিকার প্রয়োগ করবেন। এদের মধ্যে ৩৯৪৪৫৬ জন পুরুষ। ৪০৩৭৯২ জন মহিলা। অরুণাচল পশ্চিম কেন্দ্রে ৭ জন প্রার্থীর মধ্যে ১ জন মহিলা। অরুণাচল পূর্ব কেন্দ্রে ৫ জন প্রার্থী প্রতিদ্বন্দ্বিতার আসনে রয়েছেন।
৪৫-হায়ুলিয়াং  বিধানসভা কেন্দ্রে মালগাম গ্রামের মালোগাম অস্হায়ী শিবিরের বুথে ভোটদাতা ১ জন। তিনি মহিলা। ৩-মুক্ত  বিধানসভা কেন্দ্রের আওতায় ১৩, ৫৮৩ ফুট উচ্চতায় ১৮-লুগুথাং বুথের উচ্চতা সর্বোচ্চ। সুষ্ঠু নির্বাচনী প্রক্রিয়ার জন্য ২ হাজার ২০২টি ভোটগ্রহণ কেন্দ্র খোলা হয়েছে। ১১টি ভোটগ্রহণ কেন্দ্র শুধুমাত্র মহিলা ভোটদাতাদের জন্য।
ভোটার তালিকায় ৯৯.৭৯ শতাংশ ভোটদাতার ছবি রয়েছে। আর ৯৯.৮১ শতাংশ ভোটদাতার সচিত্র পরিচয়পত্র আছে।
এই দুটি লোকসভা কেন্দ্রে ভোট গ্রহণের জন্য বিজ্ঞপ্তি জারি করা হয়েছিল ১৮ই মার্চ। মনোনয়নপত্র জমা দেওয়ার শেষ দিন ছিল ২৫শে মার্চ। পরের দিন সেগুলি পরীক্ষা করে দেখা হয়। মনোনয়নপত্র প্রত্যাহারের শেষ দিন ছিল ২৮শে মার্চ।
CG/CB/NS
(Visitor Counter : 74
বিদ্যুৎমন্ত্রক
ব্রিকস গোষ্ঠীভুক্ত দেশগুলির পরিবেশ বান্ধব হাইড্রোজেন জ্বালানী ব্যবহার সংক্রান্ত দু-দিনের শীর্ষ সম্মেলন ভারত আয়োজন করতে চলেছে
নয়াদিল্লী, ২০ জুন, ২০২১
ভারত, ব্রিকস গোষ্ঠীভুক্ত দেশগুলির পরিবেশ বান্ধব হাইড্রোজেন জ্বালানী ব্যবহার সংক্রান্ত দু-দিনের সম্মেলন আয়োজন করতে চলেছে। ২২শে জুন এই সম্মেলন শুরু হবে। অনলাইনের মাধ্যমে আয়োজিত সম্মেলনে দু-দিন ধরে পরিবেশ বান্ধব হাইড্রজেন জ্বালানী বিষয়ে সদস্য রাষ্ট্রগুলি কি কি উদ্যোগ নিয়েছে এবং তাদের ভবিষ্যৎ পরিকল্পনা কি কি রয়েছে সে বিষয়ে বিস্তারিতভাবে আলোচনা হবে।
কেন্দ্রীয় বিদ্যুৎ মন্ত্রকের রাষ্ট্রায়ত্ত্ব সংস্থা, ভারতের সর্ববৃহৎ বিদ্যুৎ উৎপাদনকারী প্রতিষ্ঠান౼ এনটিপিসি লিমিটেড এই সম্মেলনের আয়োজন করেছে। ব্রিকস গোষ্ঠীভুক্ত দেশগুলির নীতি নির্ধারক ও জ্বালানী নীতি পরিকল্পনার সঙ্গে যুক্ত সংশ্লিষ্ট ব্যক্তিরা হাইড্রোজেন জ্বালানীর ভবিষ্যৎ নিয়ে আলোচনা করবেন।
প্রথম দিন সদস্য রাষ্ট্রগুলির প্রতিনিধিরা হাইড্রোজেনের ব্যবহার এবং ভবিষ্যৎ পরিকল্পনা নিয়ে তাদের উদ্যোগের কথা জানাবেন। হাইড্রোজেনের সাহায্যে যে প্রযুক্তির মাধ্যমে ভবিষ্যতে বিভিন্ন পরিকল্পনা করা হয়েছে সেগুলি নিয়ে সম্মেলনে আলোচনা হবে।
দ্বিতীয় দিনে হাইড্রোজেনকে জ্বালানী নীতিকে কিভাবে যুক্ত করা যায় তা নিয়ে প্যানেল আলোচনা করা হবে। এই আলোচনায় পরিবেশ বান্ধব হাইড্রোজেন জ্বালানী ব্যবহারের জন্য যে প্রাতিষ্ঠানিক সহযোগিতা ও আর্থিক সাহায্যের প্রয়োজন সে বিষয়ে বিস্তারিতভাবে কথা হবে।
সারা বিশ্ব কার্বন বিহীন জ্বালানী ব্যবহারে উৎসাহ প্রকাশ করছে। হাইড্রোজেন পুনর্নবীকরণযোগ্য জ্বালানীর ব্যবহারে গুরুত্বপূর্ণ ভূমিকা পালন করতে পারে। পরিবেশ বান্ধব হাইড্রোজেন কার্বন নিঃসরণ ঘটাবে না। এর ফলে পরিবেশ বান্ধব বিভিন্ন উদ্যোগে হাইড্রোজেন গুরুত্বপূর্ণ ভূমিকা পালন করতে পারে। প্রযুক্তি, দক্ষতা, আর্থিক দিক থেকে সুফল পাওয়া এবং এর ব্যবহার বাড়ানোর বিষয় নিয়ে উদ্ভুত সমস্যাগুলির সমাধানের জন্য এই সম্মেলনে আলোচনা করা হবে। পরিবেশ বান্ধব রাসায়নিক পদার্থ যেমন অ্যামোনিয়া ও মিথানলকে সার, বিদ্যুৎ ক্ষেত্র, জাহাজ চলাচল ক্ষেত্রে ব্যবহার করা যেতে পারে। ইস্পাত এবং সিমেন্টের মতো শিল্পে হাইড্রোজেন জ্বালানীর ব্যবহার নিয়ে পরীক্ষা-নিরীক্ষা করা যেতে পারে। পৃথিবীতে অনেক দেশে হাইড্রোজেন জ্বালানী ব্যবহারের জন্য ইতিমধ্যেই নির্দিষ্ট পরিকল্পনা তৈরি করা হয়েছে।
CG/CB /NS
(Visitor Counter : 168